Publication: Magyar Közlöny
Issue: MK-1999-123 (Year: 1999, Number: 123)
Era: 1990-2004
Section: tevékenységrõl szóló 1995.évi XCVI. törvényben
Paragraph Index: 1053

2. Kereskedési célú értékpapírok Ebben az eszközcsoportban a szokásos kereskedelmi célra, illetve spekulációs céllal vásárolt, az Szkr. szerint forgóeszközként nyilvántartott (rövid és hosszú eredeti lejáratú), nyílt körben kibocsátott, tõkearányosan és nem tõkearányosan jövedelmezõ értékpapírokat kell kimutatni szektoronként bontva, függetlenül attól, hogy a vásárlás az elsõdleges vagy a másodlagos piacon történt. Értékelésük a számviteli szabályoknak megfelelõen történik. Itt kell az egyéb részesedéseket, és üzletrészeket, valamint a kereskedési céllal szerzett, de a cégnyilvántartásba még nem bejegyzett vállalkozásokba történt befektetéseket is kimutatni függetlenül attól, hogy a fõkönyvben hol tartják nyilván. A szektoronkénti bontásnál az eredeti kibocsátó szerint kell az értékpapírokat besorolni, akkor is, ha értük valaki garanciát vállalt. A kereskedési céllal vásárolt, de a számviteli szabályok szerint (például a be nem válthatóság miatt) átsorolt értékpapírokat nem itt, hanem a befektetési célúak között kell figyelembe venni. A hitelintézet/ek üzletszerû tevékenységét kisegítõ járulékos vállalkozásokban (mind belföldön, mind külföldön) történt befektetéseket – függetlenül a befektetési céltól – kizárólag a 6. Vagyoni érdekeltségek eszközcsoportban kell kimutatni. A 21.11 Kincstárjegy sorba a hitelintézet által megvásárolt (likviditási, kamatozó, 1999/123. szám valamint diszkont) kincstárjegyek, a 21.12 Államkötvények sorba a különbözõ (kincstári, lakásfedezeti és egyéb, nem konszolidációs) államkötvények, valamint az állam által átvállalt, korábban kibocsátott TB kötvény forgatási céllal tartott állományának értéke kerül. (A TB kötvények állományát az I.C. Tájékoztató adatok között külön is ki kell mutatni.) A 21.13 sorban a konszolidációs államkötvények értékét kell szerepeltetni. A 21.14 sorba az ÁHT egyéb intézményei (pl. a TB önkormányzatai) által kibocsátott értékpapírok állományának kell kerülnie. A kereskedési céllal vásárolt kárpótlási jegyek állományát is itt kell kimutatni. A 21.151–21.162, illetve a 21.311–21.622 sorokban kell kimutatni az egyéb pénztulajdonosok által nyílt körben kibocsátott valamennyi értékpapír állományát (kötvény, befektetési jegy, közraktárjegy, letéti jegy, jelzáloglevél stb.) kibocsátó és eredeti lejárat szerint bontva. A külföldi jegybankok által kibocsátott, hitelviszonyt megtestesítõ értékpapírokat (mivel azok nem felelnek meg az Épt. szerint megfogalmazott állampapír kategóriának) a külföldi kötvények (21.621–622 sor) között kell feltüntetni. A 21.21–21.22. soroknak a hitelintézet tulajdonában lévõ, az MNB által belföldön vagy külföldön kibocsátott kötvényeket kell tartalmazniuk. Itt kell szerepeltetni a forgatási céllal tartott Központi Váltó– és Hitelbank Rt. (KVH Rt.) kötvények állományát is. (A KVH kötvényeket az I.C. Tájékoztató adatok között külön is ki kell mutatni.) A 21.7 Céltartalék sor a 21.11–21.622 sorokban szerepeltetett értékpapírok utáni céltartalék fennálló állományát tartalmazza egy összegben. A 22.1–22.4 sorokba kell kerülniük a hitelintézet által kereskedési céllal birtokolt részvények állományának szektoronként bontva, külön soron kimutatva a – belföldön vagy külföldön – értéktõzsdére bevezetett és nem bevezetett állományokat.1 A besorolás megkönnyítéséül az MNB adatszolgáltatására vonatkozó Útmutató mellékletében a Budapesti Értéktõzsdére bevezetett részvények szektorbontásban megtalálhatók. A 22.21–22 sorokban figyelembe vett – a fogalmak között meghatározottak szerinti – Speciális Pénz– és Tõkepiaci Intézményekben történt befektetések értékét az I.C.Tájékoztató adatok között a 88.2 Vagyoni érdekeltség speciális pénz– és tõkepiaci intézményekben sorban is szerepeltetni kell. A 22.4 Külföldi részvények sorban kell szerepeltetni a forgatási célú külföldi részesedéseket. Az itt kimutatott hitelintézetben, pénzügyi, illetve befektetési vállalkozásban, valamint biztosító részvénytársaságban szerzett befektetések értékeit – az I.C Tájékoztató adatok között a Kereskedési célú külföldi részvényekbõl (91, 92) sorokban részletezni kell. A 22.5 Céltartalék sornak a 22.11–22.4 sorokban szereplõ részvények utáni céltartalék fennálló állományát kell tartalmaznia.

Source: https://magyarkozlony.hu/hivatalos-lapok/bbbedd481e9a7567420c85cf56dc0c7b28585975/dokumentumok/3f15a3bd1f4df3f36fa24f3a88a02d5f96171127/letoltes